stanford-oval/wikipedia huggingface dataset:
ประเทศอังกฤษ
ประชากรศาสตร์ > ประชากร

อังกฤษจึงเป็นประเทศที่มีประชากรมากที่สุดของสหราชอาณาจักร คิดเป็น 84% ของจำนวนทั้งหมด หลักฐานทางพันธุกรรมบางอย่างชี้ให้เห็นว่า 75–95% ของชาวอังกฤษสืบเชื้อสายมาจากบรรพบุรุษในยุคก่อนประวัติศาสตร์ซึ่งแต่เดิมมาจากคาบสมุทรไอบีเรีย และ 5% จากแองเกิลและแอกซอน และองค์ประกอบสำคัญของสแกนดิเนเวีย (ไวกิ้ง)
จากการสำรวจสำมะโนครัวของประเทศอังกฤษในเดือนเมษายน พ.ศ. 2544 ประเทศอังกฤษมีประชากร 58,789,194 คน โดยมากเป็นอันดับที่ 3 ของสหภาพยุโรป และอันดับ 21 ของโลก ในปีพ.ศ. 2547 สำนักงานสถิติแห่งชาติประมาณการจำนวนประชากรที่ 59,834,300 คน และ เพิ่มเป็น 60.2 ล้านคน ในอีกสองปีต่อมา โดยการเพิ่มจำนวนประชากรส่วนใหญ่มาจากการอพยพเข้าประเทศ อัตราการเกิดที่สูงขึ้นและอายุขัยที่ยาวนานขึ้นประเทศอังกฤษมีความหนาแน่นของประชากรสูงเป็นอันดับต้นๆของโลก ประมาณหนึ่งในสี่ของประชากรทั้งหมดอาศัยอยู่ในเขตตะวันออกเฉียงใต้ของอังกฤษ ซึ่งมีสภาพทางเศรษฐกิจที่ดี และส่วนใหญ่เป็นเขตเมืองหรือชานเมือง ประชากรประมาณ 7.5 ล้านคนอาศับอยู่ในกรุงลอนดอน สหราชอาณาจักรมีอัตราการอ่านออกเขียนได้ของประชากรสูงถึง 99% เป็นผลมาจากการศึกษาของรัฐ ทั่วประเทศ การศึกษาภาคบังคับมีสำหรับเด็กอายุตั้งแต่ 5 ถึง 16 ปี จำนวนประชากรของสหราชอาณาจักรแบ่งตามเชื้อสาย
ประชากรศาสตร์ > ภาษา

ประเทศอังกฤษไม่มีภาษาราชการ ภาษาที่พูดกันเป็นส่วนใหญ่คือภาษาอังกฤษ ซึ่งเป็นภาษากลุ่มเจอร์มานิกตะวันตก พัฒนามาจากภาษาอังกฤษโบราณ ภาษาท้องถิ่นอื่นๆ ได้แก่ภาษาสกอต และภาษากลุ่มแกลิกและบริทโทนิก (เป็นกลุ่มภาษาย่อยของกลุ่มภาษาเคลติก) เช่นภาษาเวลส์ ภาษาคอร์นิช ภาษาไอริช และภาษาสกอตติชแกลิก ภาษาอังกฤษได้แพร่กระจายไปทั่วโลก จากอิทธิพลของจักรวรรดิบริเตนในอดีตและสหรัฐอเมริกาในปัจจุบัน ทำให้ภาษาอังกฤษเป็นภาษาที่สองที่สอนกันมากที่สุดในโลก ภาษากลุ่มเคลติกของ ประเทศอังกฤษก็มีพูดกันในกลุ่มเล็กๆหลายแห่งในโลก เช่น ภาษาแกลิกในประเทศแคนาดา และภาษาเวลส์ในประเทศอาร์เจนตินา
ประชากรศาสตร์ > ศาสนา

คนส่วนใหญ่นับถือศาสนาคริสต์ ศาสนาอื่นได้แก่ ศาสนาพุทธ ฮินดู ยิว อิสลามและซิกข์ ประมาณ 23% ของประชากรไม่มีการยึดถือ ศาสนาใดๆเป็นหลัก ศาสนาหลักคือ ศาสนาคริสต์ แต่อย่างไรก็ตาม สหราชอาณาจักรยังมีสังคมที่มีความหลากหลายทางด้านความเชื่อ เป็นสังคมที่เปิดกว้างและยอมรับศาสนาอื่นๆ ด้วย ในปัจจุบัน มีชาวอังกฤษหันมานับถือพระพุทธศาสนาเพิ่มขึ้นเรื่อยๆ จากรายงานในวารสารทางสายกลางของพุทธสมาคมลอนดอน ระบุว่า มีสมาคมองค์กรต่างๆ ที่เกี่ยวข้องกับพระพุทธศาสนาจัดตั้งอยู่ในประเทศอังกฤษประมาณ 30 แห่ง เพื่อเผยแผ่พระพุทธศาสนาในหมู่ชนชาวอังกฤษ จึงกล่าวได้ว่า พระพุทธศาสนาในประเทศอังกฤษค่อยๆ เป็นปึกแผ่นมั่นคงและก้าวหน้าไปโดยลำดับ โดยมีการก่อสร้าง วัดพุทธปทีป ในกรุงลอนดอน
วัฒนธรรม > ดนตรี

นับเป็นช่วงเวลาหลายศตวรรษที่ศิลปินสัญชาติอังกฤษได้ผลิตผลงานเพลงที่สามารถครองใจของผู้คนทั้งโลก หลายๆ วงกลายเป็นวงระดับตำนานของโลก แม้เวลาจะผ่านไปนานแค่ไหน ผลงานของพวกเขาก็ยังคงเป็นที่จดจำและมีผู้คนจำนวนมากฟังผลงานของพวกเขาอยู่ในปัจจุบัน วงตำนานระดับโลกอย่าง The Beatles  และ The Rolling Stones ครองใจแฟนเพลงทั่วโลกมาหลายทศวรรษ
วัฒนธรรม > กีฬา

อังกฤษมีมรดกทางกีฬาที่แข็งแกร่ง กีฬาที่มีต้นกำเนิดในอังกฤษ ได้แก่ ฟุตบอล, คริกเก็ต, รักบี้, เทนนิส, มวย, แบดมินตัน, สควอช, ฮอกกี้, สนุกเกอร์, บิลเลียด, ปาเป้า, เทเบิลเทนนิส, โบลิ่ง, เน็ตบอล, การแข่งม้าพันธุ์ดี การแข่งสุนัขเกรย์ฮาวด์ และการล่าสุนัขจิ้งจอก มันช่วยพัฒนากอล์ฟ เรือใบ และรถสูตรหนึ่ง
วัฒนธรรม > กีฬา > ฟุตบอล

บทความหลัก: สมาคมฟุตบอลอังกฤษ, ฟุตบอลทีมชาติอังกฤษ, และ ฟุตซอลทีมชาติอังกฤษ
กีฬาฟุตบอล ถือกำเนิดในประเทศอังกฤษ ทั้งยังเป็นกีฬาประจำชาติด้วย ก่อนจะมีการเล่นอย่างแพร่หลายในหลายประเทศทั่วโลก โดยในอังกฤษเรียกว่า ฟุตบอล โดยแทบไม่ใช้คำว่า ซอกเกอร์ อย่างในบางประเทศ เช่นสหรัฐอเมริกาเป็นต้น โดยมีการก่อตั้งสโมสรฟุตบอลเชฟฟีลด์ เป็นแห่งแรกของอังกฤษและของโลก เมื่อ ค.ศ. 1857 ปัจจุบันอังกฤษมีลีกการแข่งขันพรีเมียร์ลีกซึ่งได้รับความนิยมมากที่สุดในโลก มีสโมสรชั้นนำมากมาย อาทิ แมนเชสเตอร์ ยูไนเต็ด, แมนเชสเตอร์ซิตี, เชลซี, อาร์เซนอล, ลิเวอร์พูล, นิวคาสเซิลยูไนเต็ด, ท็อตนัมฮอตสเปอร์ และ ลีดส์ยูไนเต็ด
ฟุตบอลทีมชาติอังกฤษ เป็นหนึ่งในทีมเก่าแก่ที่สุดในโลก โดยทีมชาติอังกฤษเป็นไม่กี่ทีมที่ไม่มีสิทธิในการแข่งขันกีฬาโอลิมปิก เนื่องจากเหตุผลทางการเมืองที่ประเทศอังกฤษไม่ถือว่าเป็นประเทศ อังกฤษได้จัดตั้งทีมชาติขึ้นมาพร้อม ๆ กับสมาคมฟุตบอลอังกฤษ หรือเอฟเอ และพร้อม ๆ กับทีมชาติสกอตแลนด์ ในวันที่ 5 มีนาคม ค.ศ. 1870 เคยชนะเลิศฟุตบอลโลกหนึ่งสมัยในฟุตบอลโลก 1966 ซึ่งพวกเขาเป็นเจ้าภาพ และรองชนะเลิศฟุตบอลยูโรหนึ่งสมัยในปี 2020 ปัจจุบันลงเล่นในสนามเวมบลีย์ในกรุงลอนดอน
วัฒนธรรม > อาหาร

Classic British Fish and Chips
ฟิชแอนด์ชิปส์ หรือเมนูปลาทอดทานคู่กับเฟรนฟรายส์ทอดที่นิยมกันทั่วโลกก็เป็นเมนูสุดคลาสสิคของชาวอังกฤษที่มีประวัติศาสตร์ยาวนานมาตั้งแต่ศตวรรษที่ 17 โดยชาวยิวที่นำเอาเมนูเข้ามาสู่อังกฤษจนทำให้เป็นที่นิยมกันในปัจจุบัน
Traditional Yorkshire Pudding
เป็นอีกหนึ่งเมนูสุดคลาสสิคของอังกฤษที่เป็นที่นิยมทานกันอย่างกว้าวขวาง แต่เมนูพุดดิ้งของอังกฤษนั้นจะแตกต่างจากพุดดิ้งที่เป็นขนมหวาน เพราะพุดดิ้งในที่นี่คือการนำแป้งอบแล้วเสริฟคู่กับเนื้อราดด้วยน้ำเกรวี่
สกอน (Scone)
สกอน เป็นขนมอบชนิดหนึ่งว่ากันว่ามีต้นตำรับมาจากประเทศอังกฤษ ตัวขนมทำจากแป้งสาลี ไข่ เนย น้ำตาล นมสด บางครั้งใส่ผลไม้อบแห้งลงไป นิยมกินคู่กับชาร้อน หรือกินเป็นอาหารเช้า สโคนส่วนใหญ่มักมีรสชาติไม่หวาน นิยมทานคู่กับวิปครีม
ดูเพิ่ม

ประวัติศาสตร์อังกฤษ
ฟุตบอลทีมชาติอังกฤษ
| ด ค ก ประเทศ ดินแดนโพ้นทะเล และดินแดนภายใต้อธิปไตยของสหราชอาณาจักร |
| --- | --- |
ประเทศองค์ประกอบ  ของสหราชอาณาจักร:  อังกฤษ  ไอร์แลนด์เหนือ  สกอตแลนด์  เวลส์ 
ดินแดนภายใต้อธิปไตย:  เขตเจ้าพนักงานศาลเกิร์นซีย์ ออลเดอร์นีย์  เกิร์นซีย์  ซาร์ก  เขตเจ้าพนักงานศาลเจอร์ซีย์  ไอล์ออฟแมน 
ดินแดนโพ้นทะเล:  แอโครเทียรีและดิเคเลีย1  แองกวิลลา  เบอร์มิวดา  ดินแดนแอนตาร์กติกา2  บริติชอินเดียนโอเชียนเทร์ริทอรี  หมู่เกาะบริติชเวอร์จิน  หมู่เกาะเคย์แมน  หมู่เกาะฟอล์คแลนด์  ยิบรอลตาร์  มอนต์เซอร์รัต  หมู่เกาะพิตแคร์น แฮนเดอร์สัน ดูซี และโอเอโน  เซนต์เฮเลนา อัสเซนชัน และตริสตันดากูนยา เกาะอัสเซนชัน  เซนต์เฮเลนา  ตริสตันดากูนยา เกาะกอฟ  เกาะเซาท์จอร์เจียและหมู่เกาะเซาท์แซนด์วิช  หมู่เกาะเติกส์และเคคอส 
อดีตอาณานิคม:  รายชื่อประเทศที่ได้รับเอกราชจากสหราชอาณาจักร 
1 บริเวณฐานทัพแห่งสหราชอาณาจักร 2 ระงับอธิปไตยบางส่วนเนื่องมาจากผลของระบบสนธิสัญญาแอนตาร์กติก
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  ออสเตรเลีย  โปรตุเกส 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
อื่น ๆ:  NARA  IdRef  İslâm Ansiklopedisi 
ภูมิประเทศของอังกฤษเป็นแบบที่ราบสูง
สมเด็จพระเจ้าชาลส์ที่ 3 แห่งสหราชอาณาจักร
ริชี ซูแน็ก นายกรัฐมนตรีคนปัจจุบันของสหราชอาณาจักร
กรุงลอนดอน หนึ่งในเมืองหลวงหลักที่เป็นศูนย์กลางทางเศรษฐกิจของโลก
ท่าเรือลอนดอน หนึ่งในท่าเรือที่สร้างรายได้มหาศาลให้แก่สหราชอาณาจักร
ลอนดอนอายยามค่ำคืน
มหาวิทยาลัยลีดส์
ทีมชาติอังกฤษชนะเลิศฟุตบอลโลกในปี 1966
สนามเวมบลีย์ในกรุงลอนดอน
ฟิชแอนด์ชิปส์ อาหารที่มีชื่อเสียงในสหราชอาณาจักร
ปลาฉลามครีบกว้าง

สกุลของฉลาม
| ปลาฉลามครีบกว้าง |
| --- | --- |

Broadfin shark, (Lamiopsis temminckii)

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลากระดูกอ่อน Chondrichthyes
อันดับ:: อันดับปลาฉลามครีบดำ Carcharhiniformes
วงศ์:: Carcharhinidae Carcharhinidae
สกุล:: ปลาฉลามครีบกว้าง Lamiopsis T. N. Gill, 1862

ชนิดต้นแบบ
Carcharias (Prionodon) temminckii Müller & Henle, 1839
ปลาฉลามครีบกว้าง (อังกฤษ: Lamiopsis) เป็นสกุลของฉลามในวงศ์ปลาฉลามครีบดำ พบได้ในมหาสมุทรอินเดียและมหาสมุทรแปซิฟิก มีอยู่ 2 สปีชีส์ ซึ่งเคยถูกพิจารณาว่าเป็นสปีชีส์เดียวกัน อย่างไรก็ตามที่ผ่านมาการศึกษาอนุกรมวิธานได้พบว่า ประชากรในมหาสมุทรแปซิฟิกนั้นแยกออกเป็น 2 สปีชีส์
สปีชีส์

ปัจจุบันค้นพบ 2 สปีชีส์ในสกุลนี้ ได้แก่
Lamiopsis temminckii (J. P. Müller & Henle, 1839) (ฉลามครีบกว้าง)
Lamiopsis tephrodes (Fowler, 1905) (ฉลามครีบกว้างเบอร์เนียว)
ปลาฉลามครีบขาว

| ปลาฉลามครีบขาว |
| --- | --- |

สถานะการอนุรักษ์
 ใกล้ถูกคุกคาม  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับ:: Carcharhiniformes
วงศ์:: Carcharhinidae
สกุล:: Triaenodon Müller & Henle, 1837
สปีชีส์:: T.  obesus
ชื่อทวินาม
Triaenodon obesus (Rüppell, 1837)


แผนที่แสดงการกระจายพันธุ์
ชื่อพ้อง
 Carcharias obesus Rüppell, 1837   Triaenodon apicalis Whitley, 1939
ปลาฉลามครีบขาว (อังกฤษ: Whitetip reef shark; ชื่อวิทยาศาสตร์: Triaenodon obesus) เป็นปลาฉลามชนิดหนึ่ง อยู่ในวงศ์ปลาฉลามครีบดำ (Carcharhinidae)
จัดเป็นเพียงชนิดเดียวที่อยู่ในสกุล Triaenodon
มีรูปร่างโดยทั่วไปคล้ายกับปลาฉลามในวงศ์เดียวกันนี้ รูปร่างเพรียวยาว แต่มีส่วนหัวที่แบนราบกว่า ตาโต มีจุดเด่นอยู่ที่ปลายครีบมีแต้มสีขาวที่ครีบหลังและครีบหาง
มีขนาดโตเต็มที่ประมาณ 1.6 เมตร น้ำหนักราว 18 กิโลกรัม ถือเป็นปลาฉลามขนาดเล็ก มีพฤติกรรมชอบอยู่ลำพังตัวเดียว หรือบางครั้งจะพบได้เป็นฝูง โดยอาจพบได้มากกว่า 30-40 ตัว โดยมากมักจะอาศัยและหากินบริเวณพื้นน้ำในเวลากลางคืน ในช่วงกลางวันจะพักผ่อน อาหารโดยมาก ได้แก่ กุ้ง, หอย, ปู, หมึกยักษ์ และปลาขนาดเล็กชนิดต่าง ๆ โดยปลาฉลามครีบขาวมีความพิเศษต่างจากปลาจำพวกอื่น ๆ คือ การที่มีส่วนหัวที่แบนราบและลำตัวที่เพรียวยาวคล้ายปลาไหล ทำให้สามารถซอกซอนไปในโขดหินหรือแนวปะการังเพื่อหาอาหารได้   ออกลูกเป็นตัว ครั้งละ 3-5 ตัว ตั้งท้องราว 1 ปี มีอายุขัยโดยเฉลี่ย 25 ปี  เข้าสู่วัยเจริญพันธุ์เมื่ออายุได้ 5 ปี
พบกระจายพันธุ์อยู่ทั่วไปในมหาสมุทรแปซิฟิกและมหาสมุทรอินเดีย จนถึงเกรตแบร์ริเออร์รีฟ ในน่านน้ำไทยจะพบได้ที่บริเวณหมู่เกาะสิมิลัน
จัดเป็นปลาฉลามที่ไม่มีอันตรายต่อมนุษย์ และครีบสามารถนำไปทำเป็นหูฉลามได้เหมือนกับปลาฉลามชนิดอื่น ๆ
แหล่งข้อมูลอื่น

รูปและข้อมูลเพิ่มเติม (อังกฤษ)
ข้อมูลที่เกี่ยวข้องกับ Triaenodon obesus ที่วิกิสปีชีส์
ปลาจีด

| ปลาจีด |
| --- | --- |

ภาพวาดของปลาจีดชนิด Heteropneustes fossilis

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Siluriformes
วงศ์:: Heteropneustidae Hora, 1936
สกุล:: Heteropneustes Müller, 1840

ชนิดต้นแบบ
Silurus fossilis Bloch, 1794
ชนิด
 ดูในเนื้อหา
ชื่อพ้อง
 Saccobranchus Valenciennes, 1840   Clarisilurus Fowler, 1937
ปลาจีด หรือ ปลาเมง ในภาษาใต้(อังกฤษ: Stinger catfish, Heteropneustid catfish, Airsac catfish)  เป็นวงศ์ของปลาน้ำจืดในอันดับปลาหนังจำพวกหนึ่ง  ใช้ชื่อวงศ์ว่า Heteropneustidae (/เฮท-แอร์-โอ-นิวส์-ทิ-ดี้/)
มีเพียงสกุลเดียว คือ  Heteropneustes (/เฮท-แอร์-โอ-นิวส์-ทิส/)
มีรูปร่างคล้ายปลาใน วงศ์ปลาดุก (Clariidae) แต่มีลำตัวยาวเรียวและแบนข้างกว่ามาก ส่วนหัวแบนลาดลงข้างล่าง ปากเล็ก ตาเล็ก มีหนวดค่อนข้างยาว 4 คู่รอบปาก ครีบหลังมีขนาดเล็ก อยู่ตรงกับครีบท้อง ครีบหูมีก้านครีบที่เป็นหนามแหลมหนึ่งอัน มีพิษแรงกว่าปลาดุกมาก ครีบก้นเป็นแผง ครีบหางกลมมน ไม่มีครีบไขมัน ครีบก้นเล็ก ตัวมีสีดำคล้ำหรือสีน้ำตาลอมแดง และอาจมีแถบสีขาวจางบนข้างลำตัวข้างละ 1-2 แถบตามความยาวลำตัว
นอกจากนี้แล้วปลาจีดยังมีอวัยวะช่วยหายใจที่แตกต่างไปจากปลาในวงศ์ Clariidae ชนิดและสกุลอื่น คือ มีท่อยื่นยาวจากช่องเหงือกไปทางด้านท้ายของลำตัว 1 คู่
ปลาจีดพบได้ในทุกแหล่งน้ำทั่วประเทศไทย รวมทั้งพบในประเทศใกล้เคียง ตั้งแต่ อินเดีย, ปากีสถาน, ศรีลังกา, พม่า จนถึงมาเลเซียและอินโดนีเซียด้วย  สำหรับในประเทศไทย ใกล้สูญพันธุ์แล้วในภาคกลาง แต่ในภาคใต้ยังพบมากอยู่ และมีการนิยมเพาะเลี้ยงเป็นปลาเศรษฐกิจด้วยการผสมเทียมในบ่อเลี้ยง
ปลาจีดจะแพร่พันธุ์วางไข่ในช่วงเดือนสิงหาคม-กันยายน โดยแม่ปลาที่มีน้ำหนักตัว 70-100 กรัม สามารถวางไข่ได้ประมาณ 2,500-4,000 ฟอง โดยไข่มีลักษณะเป็นไข่จมน้ำและมีสภาพเกาะตัวติดกัน
นอกจากนี้แล้ว ปลาจีดยังถูกนิยมรวบรวมปลาวัยอ่อนที่พบในธรรมชาติ เลี้ยงเป็นปลาสวยงามอีกด้วย
การจำแนก

มีเพียงสกุลเดียว แต่อาจเป็นไปได้ว่าเป็นชนิดที่ซ้ำซ้อนกัน
Heteropneustes fossilis (Bloch, 1794)
Heteropneustes kemratensis (Fowler, 1937)
Heteropneustes nani Hossain, Sarker, Sharifuzzaman & Chowdhury, 2013
Heteropneustes longipectoralis Rema Devi & Raghunathan, 1999
Heteropneustes microps (Günther, 1864)
แหล่งข้อมูลอื่น

ข้อมูลที่เกี่ยวข้องกับ Heteropneustes  ที่วิกิสปีชีส์
ปลาฉลามจ้าวมัน

| ปลาฉลามจ้าวมัน |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับ:: Carcharhiniformes
วงศ์:: Carcharhinidae
สกุล:: Carcharhinus
สปีชีส์:: C.  amblyrhynchos
ชื่อทวินาม
Carcharhinus amblyrhynchos (Bleeker, 1856)


แผนที่แสดงการกระจายพันธุ์
ชื่อพ้อง
 Carcharias amblyrhynchos Bleeker, 1856   Carcharias menisorrah* Müller & Henle, 1839   Carcharias nesiotes Snyder, 1904   Carcharhinus wheeleri Garrick, 1982   Galeolamna coongoola Whitley, 1964   Galeolamna fowleri Whitley, 1944   Galeolamna tufiensis Whitley, 1949  *ชื่อพ้องคลุมเครือ
ปลาฉลามจ้าวมัน หรือ ปลาฉลามสีเทา (อังกฤษ: Grey reef shark, Gray reef shark; ชื่อวิทยาศาสตร์: Carcharhinus amblyrhynchos) เป็นปลาฉลามชนิดหนึ่ง อยู่ในวงศ์ปลาฉลามครีบดำ (Carcharhinidae)
มีรูปร่างโดยทั่วไปคล้ายกับปลาฉลามในสกุลนี้ทั่วไป เช่น ปลาฉลามครีบดำ (C. melanopterus) แต่ทว่ามีรูปร่างที่หนาและบึกบึนกว่า ครีบหลังทำมุมเป็นรูปสามเหลี่ยม ลำตัวเป็นสีเทาอมฟ้า ส่วนท้องเป็นสีขาว
มีขนาดลำตัวใหญ่เต็มที่ประมาณ 1.9 เมตร พบใหญ่ที่สุดถึง 2.6 เมตร และน้ำหนักเต็มที่  33.7 กิโลกรัม อายุขัยโดยเฉลี่ย 25 ปี พบกระจายพันธุ์ในแนวปะการังและกองหินในแถบอินโด-แปซิฟิก ตั้งแต่เกาะมาดากัสการ์ จนถึงออสเตรเลีย ในน่านน้ำไทยมักพบติดมากับอวนหรือเครื่องมือประมง  หายากกว่าปลาฉลามครีบดำ และหายากที่พบตัวที่มีชีวิตอยู่
แหล่งข้อมูลอื่น

Gray Reef Sharks, Carcharhinus amblyrhynchos (อังกฤษ)
ปลาฉลามจมูกขาว

สปีชีส์ของฉลาม
| Whitenose shark |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลากระดูกอ่อน Chondrichthyes
อันดับ:: อันดับปลาฉลามครีบดำ Carcharhiniformes
วงศ์:: Carcharhinidae Carcharhinidae Compagno & Garrick, 1983
สกุล:: Nasolamia Nasolamia (C. H. Gilbert, 1898)
สปีชีส์:: Nasolamia velox
ชื่อทวินาม
Nasolamia velox (C. H. Gilbert, 1898)


ชื่อพ้อง
 Carcharhinus velox Gilbert, 1898
ฉลามจมูกขาว (อังกฤษ: whitenose shark, ชื่อวิทยาศาสตร์: Nasolamia velox) เป็นสปีชีส์ของปลาฉลามในวงศ์ปลาฉลามครีบดำ และเป็นสปีชีส์เดียวในสกุลปลาฉลามจมูกขาว พบในน่านน้ำเขตร้อนของมหาสมุทรแปซิฟิกตะวันออกระหว่างละติจูด 31 องศาเหนือและ 18 องศาใต้ ระหว่างความลึก 15 ถึง 200 ม. สามารถเติบโตได้ยาวถึง 1.5 ม. ฉลามจมูกขาวออกลูกเป็นตัว ครอกหนึ่งมี 5 ตัว ขนาดแรกเกิดประมาณ 53 ซม.
ระเบียงภาพ

ขากรรไกร
ฟันบน
ฟันล่าง
ปลาจีดอินเดีย

| ปลาจีด, ปลาจีดอินเดีย |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Siluriformes
วงศ์:: Heteropneustidae
สกุล:: Heteropneustes
สปีชีส์:: H.   fossilis
ชื่อทวินาม
Heteropneustes fossilis (Bloch, 1794)

ชื่อพ้อง
 Silurus fossilis Bloch, 1794
ปลาจีดอินเดีย หรือที่นิยมเรียกกันสั้น ๆ ว่า ปลาจีด (อังกฤษ: Stinger catfish, Airsac catfish)  ปลาน้ำจืดในอันดับปลาหนัง (Siluriformes) ชนิดหนึ่ง มีชื่อวิทยาศาสตร์ว่า Heteropneustes fossilis ในวงศ์ Heteropneustidae
จัดเป็นหนึ่งในชนิดที่อยู่ในสกุล Heteropneustes ซึ่งมีพบขณะนี้เพียง 2 ชนิดเท่านั้น (อีกชนิดหนึ่งนั้นคือ H. kemratensis)
มีรูปร่างทั่วไปคล้ายปลาจีดชนิด H. kemratensis เพียงแต่ปลาจีดชนิดนี้ จะมีแถบสีขาวจางบนข้างลำตัวข้างละ 1-2 แถบตามความยาวลำตัว  ซึ่งดูแล้วจะมีสีคล้ำกว่า  ซึ่งทั้ง  2 ชนิดนี้มีขนาดเมื่อโตเต็มที่ประมาณ 1 ฟุต และมีน้ำหนักประมาณ 60-120 กรัม
นอกจากนี้แล้วยังสามารถพบได้กว้างขวางกว่า กล่าวคือ พบได้แต่ตั้งแต่อินเดีย, พม่า, ศรีลังกา จนถึงกลุ่มประเทศอินโดจีน รวมถึงในลุ่มน้ำเจ้าพระยา, ลุ่มน้ำน่าน และลุ่มน้ำโขง ในประเทศไทย
ปลาจีด นิยมเลี้ยงกันเป็นปลาเศรษฐกิจในภาคใต้ของไทย โดยมีชื่อเรียกในภาษาใต้ว่า "ปลาเมง" และยังนิยมเลี้ยงเป็นปลาสวยงามอีกด้วย
ดูเพิ่ม

ปลาจีดเขมราฐ
แหล่งข้อมูลอื่น

รูปและข้อมูลปลาจีดอินเดีย
ปลาจิ้มฟันจระเข้ลายด่าง

| ปลาจิ้มฟันจระเข้ลายด่าง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Syngnathiformes
วงศ์:: Syngnathidae
วงศ์ย่อย:: Syngnathinae
สกุล:: Corythoichthys 
สปีชีส์:: C.  haematopterus
ชื่อทวินาม
Corythoichthys haematopterus (Bleeker, 1851)

ปลาจิ้มฟันจระเข้ลายด่าง (อังกฤษ: Scribbled pipefish; ชื่อวิทยาศาสตร์: Corythoichthys haematopterus) ปลาทะเลชนิดหนึ่ง ในวงศ์ปลาจิ้มฟันจระเข้และม้าน้ำ (Syngnathidae)
เป็นปลาจิ้มฟันจระเข้ชนิดหนึ่ง มีลำตัวเรียวยาว จะงอยปากสั้น ตาโต ครีบหลังอยู่ตอนกลางลำตัว ครีบหางเล็กปลายมน ครีบอกเล็ก ตามลำตัวเป็นสันเล็ก ๆ เป็นปล้องตลอดลำตัวไปจนโคนหาง มีลำตัวสีเทาอมเขียวหรือสีฟ้า และมีลายเส้นเป็นสีคล้ำหรือดำ ครีบต่าง ๆ ใสโปร่งแสง  ครีบหางสีแดงเรื่อ ๆ
มีความยาวประมาณ 10 เซนติเมตร พบยาวเต็มที่ได้ถึง 19.8 เซนติเมตร ในตัวผู้ อาศัยอยู่ตามกอสาหร่ายหรือกองหินใต้น้ำ หรือแนวปะการัง ในแถบอินโด-แปซิฟิก ตั้งแต่แอฟริกาตะวันออก จนถึงวานูอาตู ในน่านน้ำไทยพบได้ทั้งฝั่งอ่าวไทยและทะเลอันดามัน จัดเป็นปลาที่พบได้ไม่บ่อยนัก
เป็นปลาที่กินแพลงก์ตอนสัตว์เป็นอาหาร ตัวผู้จะเป็นฝ่ายฟักไข่โดยติดไว้ที่หน้าท้องเป็นแพ โดยทุก ๆ เช้า ตัวเมียที่มีไข่เต็มท้องจะออกมาจากที่อาศัยเพื่อว่ายคลอเคลียกับตัวผู้เพื่อทำความคุ้นเคย ทั้งคู่จะว่ายพันกันไปมา และตัวผู้จะใช้โอกาสนี้ย้ายไข่ของตัวเมียมาไว้ที่หน้าท้องของตัวเอง โดยไข่ใช้เวลาฟักเป็นตัว 10 ตัว ซึ่งตัวเมียสามารถผลิตไข่ชุดใหม่ได้เลยภายใน 20 วัน ดังนั้นปีหนึ่ง ๆ ปลาจิ้มฟันจระเข้ลายด่างจึงสามารถผลิตลูกได้เยอะมาก
ปลาจิ้มฟันจระเข้ลายด่างสามารถเรืองแสงชีวภาพ (biofluorescence) กล่าวคือเมื่อส่องด้วยแสงสีน้ำเงินหรืออัลตราไวโอเลต ปลาจะเปล่งแสงกลับออกมาเป็นสีเหลือง ซึ่งมีลักษณะที่แตกต่างจากการส่องด้วยแสงสีขาว การเรืองแสงชีวภาพอาจช่วยในการสื่อสารและการพรางตัว
นิยมเลี้ยงกันเป็นปลาสวยงาม
ชื่อพ้อง

Corythoichthys hematopterus (Bleeker, 1851) (สะกดผิด)
Corythroichthys elerae Evermann & Seale, 1907
Corythroichthys isigakius Jordan & Snyder, 1901
Ichthyocampus papuensis Sauvage, 1880
Syngnathus crenulatus Weber, 1913
Syngnathus haematopterus Bleeker, 1851
แหล่งข้อมูลอื่น

รูปและข้อมูลเพิ่มเติม (ภาษาอังกฤษ)
Corythoichthys haematopterus (Bleeker, 1851) – WoRMS
| --- | --- |
การแยกแยะหน่วยอนุกรมวิธาน:  Wikidata: Q2618308  ADW: Corythoichthys_haematopterus  BOLD: 355426  FishBase: 5960  GBIF: 2333124  iNaturalist: 136416  IRMNG: 10840010  ITIS: 166512  IUCN: 46102624  NCBI: 211658  uBio: 124886  WoRMS: 217991
ปลาจ่าเอก

สำหรับปลาตะกรับอย่างอื่น ดูที่: ปลาตะกรับ
| ปลาจ่าเอก |
| --- | --- |

ปลาตะกรับทะเลไม่ทราบชนิด (Abudefduf sp.) ที่เกาะตะรุเตา

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Pomacentridae
สกุล:: Abudefduf Forsskål, 1775

ชื่อพ้อง
 Nexilarius Gilbert, 1896  Glyphisodon Lacépède, 1802  Euschistodus Gill, 1862  Indoglyphidodon Fowler, 1944
ปลาจ่าเอก, ปลาตะกรับทะเล หรือ ปลาสลิดหินบั้ง (อังกฤษ: sergeant-major) สกุลของปลาทะเลในวงศ์ปลาสลิดหิน (Pomacentridae) ใช้ชื่อสกุลว่า Abudefduf
โดยชื่อมาจากภาษาอาหรับคำว่า "อะบู" (Abu) โดยแปลตรงตัวหมายถึง "พ่อ" แต่ไม่ได้เป็นความหมายในบริบทนี้ โดยชื่อในที่นี้หมายถึง "หนึ่งด้วย" และความหมายคำว่า "ด้าน" และมีพหูพจน์ในตอนท้ายคำว่า  duf โดยรวมจึงมีความหมายว่า "ปลาหนึ่งตัวกับด้านที่โดดเด่น"
การจำแนก

Abudefduf abdominalis (Quoy & Gaimard, 1825)
Abudefduf bengalensis (Bloch, 1787) (ปลาตะกรับเจ็ดแถบ)
Abudefduf concolor (Gill, 1862)
Abudefduf conformis Randall & Earle, 1999
Abudefduf declivifrons (Gill, 1862)
Abudefduf hoefleri (Steindachner, 1881)
Abudefduf lorenzi Hensley &  Allen, 1977
Abudefduf margariteus (Cuvier, 1830)
Abudefduf natalensis Hensley & Randall, 1983
Abudefduf notatus (Day, 1870)
Abudefduf saxatilis (Linnaeus, 1758)
Abudefduf septemfasciatus (Cuvier, 1830)
Abudefduf sexfasciatus (Lacépède, 1801)
Abudefduf sordidus (Forsskål, 1775) (ปลาสลิดหินบั้งจุดดำ)
Abudefduf sparoides (Quoy & Gaimard, 1825)
Abudefduf taurus (Müller & Troschel, 1848)
Abudefduf troschelii (Gill, 1862)
Abudefduf vaigiensis (Quoy & Gaimard, 1825) (ปลาตะกรับห้าแถบ)
Abudefduf whitleyi Allen &  Robertson, 1974
แหล่งข้อมูลอื่น

ข้อมูลที่เกี่ยวข้องกับ Abudefduf ที่วิกิสปีชีส์
ปลาฉลามหัวค้อนใหญ่

| ปลาฉลามหัวค้อนใหญ่ |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับ:: Carcharhiniformes
วงศ์:: Sphyrnidae
สกุล:: Sphyrna
สปีชีส์:: S.  mokarran


แผนที่แสดงการกระจายพันธุ์
ชื่อพ้อง
 Sphyrna ligo Fraser-Brunner, 1950  Zygaena dissimilis Murray, 1887  Zygaena mokarran Rüppell, 1837
ปลาฉลามหัวค้อนใหญ่ (อังกฤษ: great hammerhead shark; ชื่อวิทยาศาสตร์: Sphyrna mokarran) เป็นสปีชีส์ที่ใหญ่ที่สุดของปลาฉลามหัวค้อน อยู่ในวงศ์ปลาฉลามหัวค้อน (Sphyrnidae) มีความยาวเฉลี่ยอยู่ที่ 4.6 เมตร และสามารถมีความยาวสูงสุดถึง 6.2 เมตร พบในน่านน้ำเขตร้อนและเขตอบอุ่นทั่วโลก อาศัยตามพื้นที่ชายฝั่งและไหล่ทวีป ปลาฉลามหัวค้อนใหญ่สามารถแยกออกจากปลาฉลามหัวค้อนอื่น ๆ ได้จากรูปทรงของ "ค้อน" (cephalofoil) ที่กว้างและมีด้านหน้าที่เกือบตรง และจากหางที่มีรูปทรงเป็นเคียว ในฐานะของสัตว์ที่รักสันโดษ ว่ายน้ำเก่ง และอยู่สูงสุดบนห่วงโซ่อาหาร ปลาฉลามหัวค้อนใหญ่กินเหยื่อหลายประเภทตั้งแต่ครัสเตเชียน, เซฟาโลพอด, ปลามีกระดูก, ไปจนถึงฉลามที่เล็กกว่า การสังเกตสปีชีส์นี้ตามธรรมชาติชี้ว่าค้อนของปลาฉลามหัวค้อนใหญ่ใช้ทำให้ปลากระเบนซึ่งเป็นอาหารที่ชอบไม่สามารถเคลื่อนที่ได้ สปีชีส์นี้มีการขยายพันธุ์ด้วยการออกลูกเป็นตัว สามารถออกลูกได้ถึง 50 ตัวในทุก ๆ สองปี
ถึงแม้ว่าปลาฉลามหัวค้อนใหญ่อาจเป็นอันตราย แต่ก็แทบไม่จู่โจมมนุษย์ และบางครั้งสามารถแสดงความอยากรู้อยากเห็นต่อนักดำน้ำได้ ฉลามประเภทนี้ถูกล่าอย่างมากเนื่องจากครีบที่มีขนาดใหญ่  ซึ่งมีมูลค่าในตลาดจีนในฐานะส่วนประกอบหลักของซุปหูฉลาม ส่งผลให้ประชากรของปลาฉลามหัวค้อนใหญ่ลดลงอย่างมากทั่วโลก และถูกประเมินสถานะในระดับ "เสี่ยงขั้นวิกฤติต่อการสูญพันธุ์" โดย IUCN ในปี 2019
ปลาจะละเม็ด

ความหมายอื่นดูที่: จะละเม็ด
| ปลาจะละเม็ด |
| --- | --- |

ปลาจะละเม็ดขาว (P. argenteus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Stromateidae
สกุล:: Pampus Bonaparte, 1834

ชนิดต้นแบบ
Stromateus candidus Cuvier, 1829
ชนิด
 6 (ดูในเนื้อหา)
ชื่อพ้อง
 Chondroplites Gill, 1862  Leptolepis Guichenot, 1867  Stromateoides Bleeker, 1851
ปลาจะละเม็ด (อังกฤษ: Pomfrets) เป็นสกุลของปลาทะเลในสกุล Pampus (/แพม-พัส/) ในวงศ์ปลาจะละเม็ด (Stromatidae) มีรูปร่างโดยรวม คือ รูปร่างป้อม ค่อนข้างสั้น ลำตัวแบนข้างมาก หัวเล็กมน ปากเล็ก เกล็ดเล็ก บริเวณคอดหางไม่มีสันคม
เป็นปลาที่นิยมบริโภค เนื้อมีรสชาติดี จัดเป็นปลาเศรษฐกิจที่สำคัญจำพวกหนึ่ง มีประเทศไทยพบ 2 ชนิด
การจำแนก

Pampus argenteus Euphrasén, 1788 (ปลาจะละเม็ดขาว — เป็นชนิดที่พบในประเทศไทย)
Pampus chinensis Euphrasén, 1788 (ปลาจะละเม็ดเทา, ปลาเต๋าเต้ย — เป็นชนิดที่พบในประเทศไทย)
Pampus echinogaster Basilewsky, 1855
Pampus liuorum Liu & Li, 2013 (ปลาจะละเม็ดหลิว)
Pampus minor Liu & Li, 1998 (ปลาจะละเม็ดเล็กถิ่นใต้)
Pampus punctatissimus Temminck & Schlegel, 1845
ดูเพิ่ม

ปลาจะละเม็ดดำ
แหล่งข้อมูลอื่น

ข้อมูลที่เกี่ยวข้องกับ Pampus ที่วิกิสปีชีส์
ปลาฉนากจะงอยปากแคบ

| ปลาฉนากจะงอยปากแคบ ช่วงเวลาที่มีชีวิตอยู่: 56–0Ma  PreꞒ Ꞓ O S D C P T J K Pg N      อีโอซีน - ปัจจุบัน |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับ:: Pristiformes
วงศ์:: Pristidae
สกุล:: Anoxypristis White & Moy-Thomas, 1941
สปีชีส์:: A.  cuspidata
ชื่อทวินาม
Anoxypristis cuspidata (Latham, 1794)

ชื่อพ้อง
 Pristis cuspidata  Latham, 1794
ปลาฉนากจะงอยปากแคบ (อังกฤษ: Knifetooth sawfish, Pointed sawfish; ชื่อวิทยาศาสตร์: Anoxypristis cuspidata) ปลากระดูกอ่อนชนิดหนึ่ง ในวงศ์ปลาฉนาก (Pristidae)   จัดเป็นปลาฉนากเพียงชนิดเดียวที่อยู่ในสกุล Anoxypristis โดยมาจากภาษากรีก oxy (οξυ) หมายถึง "คม", pristis (πρίστης)  หมายถึง "เลื่อย" และ custidata มาจากภาษาละตินคำว่า cuspidatus หมายถึง "จุด"
ลักษณะ

มีรูปร่างเหมือนปลาฉนากทั่วไป แต่มีรูปร่างเพรียวกว่า ส่วนหัวแคบกว่า สีลำตัวเป็นสีน้ำตาลหรือสีเทา จะงอยปากแคบกว่าปลาฉนากจะงอยปากกว้าง (Pristis microdon) และมีจำนวนซี่ฟันมากกว่า คือ มีจำนวน 23-35 คู่
ขนาดโตเต็มที่ราว 4 เมตร  เป็นปลาฉนากอีกชนิดหนึ่งที่สามารถปรับตัวให้อยู่ในน้ำจืดได้ พบตามชายฝั่งของทะเลอินโด-แปซิฟิก, ทะเลแดง, อ่าวเปอร์เซีย, ปาปัวนิวกินี, ออสเตรเลียทางตอนเหนือ, ญี่ปุ่นตอนใต้  รวมถึงปากแม่น้ำขนาดใหญ่ในประเทศไทยด้วย
ปลาฉนากจะงอยปากแคบ จัดเป็นปลาที่ใกล้สูญพันธุ์อย่างวิกฤตตามบัญชีของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN)
แหล่งข้อมูลอื่น

รูปและข้อมูลปลาฉนากจะงอยปากแคบ
เปรียบเทียบลักษณะความกว้างของจะงอยปาก ฟัน ลักษณะและขนาดของหางและครีบอก และตำแหน่งของครีบหลังเทียบกับครีบเอว ในปลาฉนากจะงอยปากกว้าง (P. pristis - บน) ปลาฉนากเขียว (P. zijsron - กลาง) และ ปลาฉนากจะงอยปากแคบ (Anoxypristis cuspidata - ล่าง)